Βοήθεια Sweet Home 3D > Εισαγωγή φόντου και επίπλων

|  |  | Εισαγωγή επίπλων

Για να εισαγάγετε υπάρχον μοντέλο 3D στον κατάλογο επίπλων ή/και στο σχέδιο οικίας, επιλέξτε Έπιπλα> Εισαγωγή επίπλων..., κάντε κλικ στο εργαλείο Εισαγωγή επίπλων ή σύρετε και αφήστε ένα αρχείο μοντέλου 3D στο παράθυρο του Sweet Home 3D. Εργαλείο Εισαγωγή επίπλων Αυτές οι ενέργειες εμφανίζουν έναν οδηγό που σας βοηθάει να επιλέξετε αρχείο μοντέλου 3D, αν χρειάζεται, και να καθορίσετε τα χαρακτηριστικά του σε λίγα βήματα.

1. | Κάντε κλικ στο Επιλογή μοντέλου και επιλέξτε αρχείο μορφής OBJ, DAE, 3DS, LWS ή αρχείο ZIP που να περιέχει αρχείο αυτού του τύπου. Αφού φορτωθεί το μοντέλο, κάντε κλικ στο κουμπί Συνέχεια.
2. | Προσανατολίστε το μοντέλο με τα κουμπιά βελών κατεύθυνσης κατά τρόπο ώστε η πρόσοψη να εμφανίζει την πρόσοψη του μοντέλου 3D. Ορισμένες φορές τα μοντέλα 3D δεν αποδίδονται σωστά λόγω του ότι η πίσω όψη και η πρόσοψή τους είναι αντεστραμμένες. Σε αυτή την περίπτώση επιλέξτε το κουμπί επιλογής Αντιστροφή πίσω όψεων και προσόψεων. Στη συνέχεια, κάντε κλικ στο κουμπί Συνέχεια.
3. | Αλλάξτε, αν χρειάζεται, το όνομα, το μέγεθος, το υψόμετρο, το χρώμα του εισαχθέντος μοντέλου και το κατά πόσο αυτό το μοντέλο έχει δυνατότητα μετακίνησης ή είναι πόρτα ή παράθυρο. Όταν το μοντέλο 3D εισαχθεί στη λίστα επίπλων οικίας ή στο σχέδιο οικίας, επιλέξτε το κουτί επιλογής Προσθήκη στον κατάλογο αν θέλετε να το εισαγάγετε και στον κατάλογο επίπλων. Αποεπιλέξτε το κουτί επιλογής Τήρηση αναλογιών αν θέλετε να αλλάξετε το πλάτος, το βάθος ή το ύψος του μοντέλου 3D χωρίς να τηρηθούν οι αναλογίες. Κάντε κλικ στο κουμπί Αφαίρεση χρώματος αν προτιμάτε να διατηρήσετε τα προεπιλεγμένα χρώματα του μοντέλου 3D, αφού αλλάξατε το χρώμα του. Στη συνέχεια, κάντε κλικ στο κουμπί Συνέχεια.
4. | Περιστρέψτε το μοντέλο 3D με το ποντίκι για καλύτερη οπτική γωνία του μοντέλου για την εικόνα μοντέλου που εμφανίζεται στον κατάλογο επίπλων, στη λίστα επίπλων και στο σχέδιο οικίας. Στη συνέχεια, κάντε κλικ στο κουμπί Τέλος.

Αφού κλείσετε τον οδηγό εισαγωγής επίπλων, το εισαχθέν μοντέλο θα εμφανιστεί στον κατάλογο επίπλων ή/και στο σχέδιο οικίας και στη λίστα επίπλων ανάλογα με τις επιλογές που κάνατε. Μπορείτε να το επεξεργαστείτε στο σχέδιο οικίας όπως οποιοδήποτε άλλο έπιπλο που προστίθεται από τον προεπιλεγμένο κατάλογο. Το όνομα του εισαχθέντος επίπλου στον κατάλογο εμφανίζεται με πλάγιους χαρακτήρες στον κατάλογο. Για να επεξεργαστείτε τα χαρακτηριστικά ενός μοντέλου που έχει εισαχθεί με τον οδηγό εισαγωγής επίπλου, κάντε διπλό κλικ στο μοντέλο ή επιλέξτε το και επιλέξτε Έπιπλα > Τροποποίηση...

• | Η δυνατότητα εισαγωγής μοντέλου 3D σύροντας και αφήνοντας το αρχείο του στο παράθυρο του Sweet Home 3D ενδέχεται να μην είναι διαθέσιμη στο λειτουργικό σύστημα Linux.
• | Μπορείτε να επεξεργαστείτε το πεδίο κειμένου του κουτιού πολλαπλών επιλογών Κατηγορία σε περίπτωση που χρειάζεται να δημιουργήσετε νέα κατηγορία επίπλων.
• | Η εισαγωγή μοντέλου 3D στον κατάλογο επίπλων ή στην οικία εξαρτάται από το αν ο κατάλογος έχει εστίαση ή όχι όταν επιλέγετε Έπιπλα > Εισαγωγή επίπλων.... Αν η λίστα επίπλων, το σχέδιο οικίας ή η προβολή 3D έχει εστίαση όταν επιλέγετε το σχετικό μενού, το μοντέλο που εισάγετε θα εμφανιστει στον κατάλογο μόνο αν επιλέξετε το κουτί επιλογής Προσθήκη στον κατάλογο στο τρίτο βήμα του οδηγού εισαγωγής επίπλων.
• | Η προεπιλεγμένη μονάδα μέτρησης που εμφανίζεται στον οδηγό εισαγωγής επίπλων εξαρτάται από τη χώρα σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις.
• | Καθώς ο κατάλογος επίπλων είναι κοινός για όλα τα παράθυρα του Sweet Home 3D καμία ενέργεια στην οποία προβαίνετε στον κατάλογο (π.χ. εισαγωγή, τροποποιήσεις και διαγραφή) δεν μπορεί να αναιρεθεί.
• | Τα χαρακτηριστικά των επίπλων που εισάγονται στον κατάλογο αποθηκεύονται αυτόματα στις προτιμήσεις και τα αρχεία μοντέλου 3D και εικόνας αποθηκεύονται σε συγκεκριμένους φακέλους του Sweet Home 3D.