Βοήθεια Sweet Home 3D > Επεξεργασία προτιμήσεων, σχεδίου και προβολής 3D

|  |  | Επεξεργασία επίπλων

Μπορείτε να επεξεργαστείτε τη θέση, το μέγεθος, το υψόμετρο και τη γωνία των επίπλων της οικίας, είτε με το ποντίκι είτε με το μενού Έπιπλα > Τροποποίηση.... Για να επεξεργαστείτε έπιπλα με το ποντίκι, επιλέξτε τα αρχικά στο σχέδιο οικίας ή στη λίστα επίπλων. Για να επιλέξετε ένα αντικείμενο στο σχέδιο, κάντε κλικ σε αυτό. Για να επιλέξετε περισσότερα αντικείμενα στο σχέδιο, σχεδιάστε ένα ορθογώνιο επιλογής γύρω από αυτά ή κάντε κλικ στα αντικείμενα ενώ έχετε πατημένο το πλήκτρο shift. Για να αποφύγετε την επιλογή επίπλων μαζί με άλλου είδους αντικείμενα στο σχέδιο, κλειδώστε την κάτοψη κάνοντας κλικ στο λουκέτο που εμφανίζεται στο πάνω αριστερό μέρος του τμήματος σχεδίου οικίας ή επιλέγοντας Σχέδιο > Κλείδωμα κάτοψης από το μενού. Αυτό εμποδίζει την επιλογή τοίχων, δωματίων, διαστάσεων, κειμένων ελεύθερης μορφής, πόρτων και παραθύρων και σας επιτρέπει να διευθετήσετε τη διάταξη των επίπλων σας με μεγαλύτερη ευκολία. Για να ξεκλειδώσετε το σχέδιο κάντε εκ νέου κλικ στο λουκέτο ή προσθέστε οποιοδήποτε αντικείμενο που δεν αποτελεί έπιπλο στο σχέδιο. Για να μετακινήσετε τα επιλεγμένα αντικείμενα, τοποθετήστε τον ενδείκτη θέσης του ποντικιού στο επιλεγμένο κουτί ενός απο αυτά τα έπιπλα και στη συνέχεια, σύρετε και αφήστε τις ή πατήστε τα βέλη κατεύθυνσης του πληκτρολογίου. Όταν ο κέρσορας του ποντικιού βρίσκεται σε τοίχο κατά τη μετακίνηση ενός αντικειμένου, το αντικείμενο αυτό θα περιστραφεί και θα προσαρμοστεί ως προς το μέγεθος αυτόματα ανάλογα με τον προσανατολισμό και το πάχος του τοιχου αν πρόκειται για πόρτα ή παράθυρο, ενώ αν πρόκειται για αντικείμενο άλλου είδους θα προσανατολιστεί κατά τρόπο ώστε η πίσω όψη του να ακουμπάει στον τοίχο. Όταν επιλέγετε ένα αντικείμενο στο σχέδιο, μπορείτε επίσης να αλλάξετε το μέγεθος, το υψόμετρο ή τη γωνία με έναν από τους τέσσερις δείκτες που εμφανίζονται σε κάθε γωνία του επιλεγμένου αντικειμένου.

1. | Ο δείκτης περιστροφής δείχνει τη γωνία που μπορείτε να σύρετε για να περιστρέψετε το επιλεγμένο αντικείμενο.
2. | Ο δείκτης υψομέτρου δείχνει τη γωνιά που μπορείτε να σύρετε για να αλλάξετε το υψόμετρο του επιλεγμένου αντικειμένου.
3. | Ο δείκτης ύψους δείχνει τη γωνιά που μπορείτε να σύρετε για να αλλάξετε το ύψος του επιλεγμένου αντικείμενο.
4. | Ο δείκτης μεγέθους δείχνει τη γωνιά που μπορείτε να σύρετε για να αλλάξετε το πλάτος και το βάθος του επιλεγμένου αντικειμένου.

Όταν ο ενδείκτης θέσης του ποντικιού βρίσκεται πάνω από αυτές τις γωνίες αλλάζει, υποδεικνύοντάς σας ότι μπορείτε να σύρετε και να αφήσετε τη γωνία για να αλλάξετε το αντίστοιχο ιδιοχαρακτηριστικό του επιλεγμένου επίπλου. Ενώ πατάτε το κουμπί του ποντικιού, μια συμβουλή εργαλείου σας δείχνει την τιμή του ιδιοχαρακτηριστικού/ιδιοχαρακτηριστικών που επεξεργαστήκατε. Το έπιπλο που τροποποιείται με το ποντίκι σχεδιάζεται ταυτόχρονα στο σχέδιο και στην προβολή 3D. Μπορείτε επίσης να επεξεργαστείτε ένα έπιπλο χάρη στον πίνακά του, κάνοντας διπλό κλικ στο σχετικό έπιπλο στο σχέδιο οικίας ή στη λίστα επίπλων ή επιλέγοντας Έπιπλα > Τροποποίηση... αφού το επιλέξετε. Στον πίνακα επίπλων μπορείτε να αλλάξετε το όνομα, την τετμημένη (Χ) και την τεταγμένη (Ψ) του κέντρου του, το υψόμετρο του κάτω μέρους του από το έδαφος, το πλάτος του, το βάθος του, το χρώμα του, την εμφάνισή του ή μη στο σχέδιο οικίας και στην προβολή 3D, τη γωνία περιστροφής του, κατά πόσο το όνομα πρέπει να εμφανίζεται στο σχέδιο ή όχι και κατά πόσο το τρισδιάστατο μοντέλο του πρέπει να έχει σχήμα καθρέφτη. Αν καταστήσετε ένα αντικείμενο αόρατο, δεν θα εμφανίζεται στο σχέδιο οικίας και στην προβολή 3D, αλλά θα εξακολουθεί να εμφανίζεται στη λίστα επίπλων για να σας επιτρέψει να το καταστήσετε εκ νέου ορατό αργότερα.

• | Αν θέλετε να τροποποιήσετε τα ιδιοχαρακτηριστικά ενός συνόλου αντικειμένων, επιλέξτε τα αντικείμενα αυτά και επιλέξτε Έπιπλα > Τροποποίηση.... Οι τιμές των ιδιοχαρακτηριστικών που διαφέρουν από το ένα έπιπλο στο άλλο στο επιλεγμένο σύνολο επίπλων, θα εμφανίζονται κενές στον πίνακα επίπλων.
• | Χρησιμοποιήστε τα στοιχεία μενού του υπομενού Σχέδιο > Τροποποίηση μορφής κειμένου για να αλλάξετε το μέγεθος ή τη μορφή του κειμένου που εμφανίζει το όνομα των επιλεγμένων επίπλων.
• | Αν θέλετε να ευθυγραμμίσετε ένα σύνολο αντικειμένων, επιλέξτε τα αντικείμενα αυτά και επιλέξτε ένα από τα στοιχεία του μενού Έπιπλα > Ευθυγράμμιση.... Τα έπιπλα ευθυγραμμίζονται σύμφωνα με το πρώτο επιλεγμένο έπιπλο.
• | Τα έπιπλα που προσδιορίζονται ως πόρτες ή παράθυρα υποδεικνύουν αυτόματα στο Sweet Home 3D τη δημιουργία ανοιγμάτων στους τοίχους στο σημείο τομής με πόρτες ή παράθυρα. Προκειμένου να διασφαλίσετε ότι η τομή υπολογίζεται σωστά, βεβαιωθείτε ότι το βάθος της πόρτας ή του παραθύρου είναι πάντοτε μεγαλύτερο από το πάχος του τοίχου στον οποίο τοποθετείται. Αυτός ο υπολογισμός δεν γίνεται για άλλου είδους έπιπλα.
• | Αν ένα αντικείμενο τοποθετηθεί πάνω από ένα άλλο, θα ανυψωθεί κατά τρόπο ώστε να εμφανιζεται πάνω από το τελευταίο, όταν το ορθογώνιο επιλογής του περιλαμβάνεται σε αυτό του τελευταίου και το προεπιλεγμένο υψόμετρό του ισούται με μηδέν (επίπεδο δαπέδου).
• | Αν τα αντικείμενα που επιλέγονται στο σχέδιο περιέχουν τοίχους, δωμάτια, έπιπλα, διαστάσεις και κείμενα, όλα αυτά τα αντικείμενα μετακινούνται με τη χρήση της μεθόδου σύρω και αφήνω ή με τα βέλη κατεύθυνσης του πληκτρολογίου. Αν κρατήσετε πατημένο το πλήκτρο Ctrl (ή σε Mac OS X, το πλήκτρο alt) ενώ σύρετε και αφήνετε αυτά τα αντικείμενα, θα αντιγραφούν.
• | Η γωνία του επίπλου είναι εξ ορισμού πολλαπλάσια των 15° για ευκολότερη παράλληλη τοποθέτηση των τοίχων στην οικία. Μπορείτε να ακυρώσετε αυτόν τον μαγνητισμό κρατώντας πατημένο το πληκτρο Alt κατά τη διάρκεια περιστροφής του επίπλου ή απενεργοποιώντας τον μαγνητισμό στον πίνακα προτιμήσεις. Κατά τον ίδιο τρόπο, η γωνία, το βάθος και το υψόμετρο ενός μετακινούμενου επίπλου μπορεί να ενημερώνεται αυτόματα μόνο όταν είναι ενεργοποιημένος ο μαγνητισμός.
• | Η προεπιλεγμένη μονάδα μέτρησης που εμφανίζεται στις συμβουλές εργαλείου και στον πίνακα επίπλων εξαρτάται από τη χώρα σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις.
• | Επιλέξτε Σχέδιο > Μεγέθυνση ή Σχέδιο > Σμίκρυνση για να αλλάξετε την κλίμακα του σχεδίου.
• | Για ευκολότερη τοποθέτηση των επίπλων, αλλάξτε το σημείο θέασης ή/και τη διαφάνεια των τοίχων στην προβολή 3D της οικίας σας.
• | Μπορείτε επίσης να επεξεργαστείτε τα αντικείμενα που εισάγονται στον κατάλογο επίπλων κάνοντας διπλό κλικ σε αυτά.