Βοήθεια Sweet Home 3D > Επεξεργασία προτιμήσεων, σχεδίου και προβολής 3D

|  |  | Επεξεργασία τοίχων

Μπορείτε να επεξεργαστείτε τη θέση και το μήκος των τοίχων της οικίας, είτε με το ποντίκι είτε με το μενού Σχέδιο > Τροποποίηση τοίχων.... Για να επεξεργαστείτε τοίχους με το ποντίκι, επιλέξτε τους αρχικά στο σχέδιο οικίας. Για να επιλέξετε έναν τοίχο στο σχέδιο, κάντε κλικ σε αυτόν. Για να επιλέξετε περισσότερους τοίχους στο σχέδιο, σχεδιάστε ένα ορθογώνιο επιλογής γύρω από αυτούς ή κάντε κλικ στους τοίχους ενώ έχετε πατημένο το πλήκτρο shift. Για να μετακινήσετε τους επιλεγμένους τοίχους, τοποθετήστε τον ενδείκτη θέσης του ποντικιού στο επιλεγμένο κουτί ενός απο αυτούς τους τοίχους και στη συνέχεια, σύρετε και αφήστε τα ή πατήστε τα βέλη κατεύθυνσης του πληκτρολογίου. Όταν επιλέγετε έναν τοίχο στο σχέδιο μπορείτε επίσης να μετακινήσετε το αρχικό και το τελικό του σημείο του με τον δείκτη σημείων που εμφανίζεται σε κάθε άκρο του επιλεγμένου τοίχου.

1. | Ο δείκτης μεγέθους αρχικού σημείου υποδεικνύει το σημείο που μπορείτε να σύρετε για να μετακινήσετε το αρχικό σημείο του τοίχου.
2. | Ο δείκτης αρχής τοίχου υποδεικνύει το σημείο από το οποίο αρχίζει ο τοίχος.
3. | Ο δείκτης τέλους τοίχου υποδεικνύει το σημείο στο οποίο τελειώνει ο τοίχος.
4. | Ο δείκτης μεγέθους τελικού σημείου υποδεικνύει το σημείο που μπορείτε να σύρετε για να μετακινήστε το τελικό σημείο του τοίχου.

Όταν ο ενδείκτης θέσης ποντικιού βρίσκεται πάνω από το αρχικό ή τελικό σημείο του επιλεγμένου τοίχου, αλλάζει για να σας υποδείξει ότι μπορείτε να σύρετε και να αφήσετε το σημείο για να το μετακινήσετε. Ενώ πατάτε το κουμπί του ποντικιού, μια συμβουλή εργαλείου σας δείχνει το μήκος του τοίχου. Τα δωμάτια που τροποποιούνται με το ποντίκι σχεδιάζονται ταυτόχρονα στο σχέδιο και στην προβολή 3D. Μπορείτε επίσης να επεξεργαστείτε έναν τοίχο χάρη στον πίνακά του, κάνοντας διπλό κλικ στο σχετικό έπιπλο στο σχέδιο οικίας ή επιλέγοντας Σχέδιο > Τροποποίηση τοίχων... αφού το επιλέξετε. Στον πίνακα τοίχου μπορείτε να αλλάξετε τις συντεταγμένες των αρχικών και τελικών του σημείων, τα χρώματα ή τις υφές των αριστερών και των δεξιών πλευρών του, το πάχος και το ύψος του. Αν πρόκειται για κεκλιμένο τοίχο σοφίτας, επιλέξτε διαφορετικά ύψη για τα αρχικά και τα τελικά σημεία και βεβαιωθείτε ότι το κουμπί επιλογής Κεκλιμένος τοίχος είναι επιλεγμένο. Χρησιμοποιήστε τους δείκτες αρχικού και τελικού σημείο που εμφανίζονται στο σχέδιο σε κάθε επιλεγμένο τοίχο για να διακρίνετε την αριστερή από τη δεξία πλευρά του.

• | Αν θέλετε να τροποποιήσετε τα χρώματα, την υφή, το πάχος ή το ύψος ενός συνόλου τοίχων, επιλέξτε αυτούς τους τοίχους και επιλέξτε Σχέδιο > Τροποποίηση τοίχων.... Οι τιμές των ιδιοχαρακτηριστικών που διαφέρουν από τον ένα τοίχο στον άλλο στο επιλεγμένο σύνολο τοίχων, θα εμφανίζονται κενές στον πίνακα τοίχων. Αν ανάμεσα σε αυτούς τους τοίχους υπάρχει κάποιος τοίχος που δεν είναι σωστά προσανατολισμένος, επιλέξτε τον και στη συνέχεια επιλέξτε Σχέδιο > Αντιστροφή κατεύθυνσης τοίχων για να αντιστρέψετε την κατεύθυνσή του.
• | Αν θέλετε να ορίσετε διαφορετικά χρώματα στην πλευρά κοινού τοίχου διπλανών δωματίων, διαιρέστε την σε πολλαπλά τμήματα κατά τη δημιουργία του τοίχου. Στη συνέχεια, μπορείτε επίσης να διαιρέσετε τον τοίχο σε δύο τοίχους επιλέγοντας Σχέδιο > Διαχωρισμός τοίχου.
• | Αν δεν θέλετε να υπολογίσετε στο χέρι το μήκος του τοίχου σύμφωνα με τις συντεταγμένες του, χρησιμοποιήστε το πεδίο Μήκος στο τελικό σημείο. Οποιαδήποτε αλλαγή στην τιμή του θα υπολογίζει αυτόματα τις συντεταγμένες Χ και Ψ του τελικού σημείου του τοίχου και αντίστροφα.
• | Για ευκολότερη τήρηση της παραλληλότητας των τοίχων, η γωνία τοίχου τροποποιημένου με το ποντικί είναι εξ ορισμού πολλαπλάσια των 15°. Μπορείτε να ακυρώσετε αυτόν τον μαγνητισμό κρατώντας πατημένο το πλήκτρο Alt κατά τη διάρκεια της κίνησης του ποντικιού ή απενεργοποιώντας τον μαγνητισμό στον πίνακα προτιμήσεις.
• | Αν τα αντικείμενα που επιλέγονται στο σχέδιο περιέχουν τοίχους, δωμάτια, έπιπλα, διαστάσεις και κείμενα, όλα αυτά τα αντικείμενα μετακινούνται με τη χρήση της μεθόδου σύρω και αφήνω ή με τα βέλη κατεύθυνσης του πληκτρολογίου. Αν κρατήσετε πατημένο το πλήκτρο Ctrl (ή σε Mac OS X, το πλήκτρο alt) ενώ σύρετε και αφήνετε αυτά τα αντικείμενα, θα αντιγραφούν.
• | Η προεπιλεγμένη μονάδα μέτρησης που εμφανίζεται στη συμβουλή εργαλείου μήκους και στον πίνακα τοίχου εξαρτάται από τη χώρα σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις.
• | Επιλέξτε Σχέδιο > Μεγέθυνση ή Σχέδιο > Σμίκρυνση για να αλλάξετε την κλίμακα του σχεδίου.