Sweet Home 3D Помощ - Начало > Създаване на снимки и видео

|  |  | Създаване на видео

За да създадете 3D видео клип във Вашия дом, изберете от менюто 3D изглед > Направи филм... или цъкнете върху инструмента, който Създава 3D филм от лентата с инструменти. Инструментът, който Създава 3D филм Ще се появи прозорец, подобен на прозореца за Създаване на снимки. В горната част на този екран се появява плана на Вашия дом, на който ще начертаете виртуалния път на видео камерата. Под плана има бутони, с чиято помощ ще поставяте или махате точките от маршрута, по който да мине камерата докато снима. От списъка Видео формат можете да изберете размера, съотношението и броя кадри в секунда на видеото, измежду някои от най-популярните формати. Плъзгачът Качество и свързаните с него други настройки са аналогични с тези в прозореца Създаване на снимки. За да създадете маршрута, поставете виртуалния посетител в началната позиция в плана и цъкнете върху бутона с червената точка в прозореца за създаване на видео. Преместете посетителя в следващата точка и цъкнете отново върху бутона с червената точка. Повтаряйте тези стъпки, за да поставите всички точки, през които камерата да мине докато снима. При всяко цъкване върху бутона с червената точка, в прозореца за създаване на видео ще се появява нова точка от маршрута, по който камерата ще мине. Щом харесате маршрута, цъкнете върху бутона Старт за да стартирате изчисляването на кадрите от филма. Когато изчисленията завършат, цъкнете върху Запиши..., за да запишете генерираното видео във формат Quicktime файл. Можете да видите този филм с различни инструменти като VLC например, или да го прекодирате в друг формат.

• | Използвайте бутона за възпроизвеждане, за да видите приблизителния път на камерата в полето с 3D изгледа в основния прозорец на Sweet Home 3D, тъй като веднъж започнало, генерирането на филма може да продължи минути или даже часове, в зависимост от сложността на плана, избраното качество и от бързината на компютъра.
• | Вертикалното повдигане на камерата, нейните два ъгъла на завъртане и видимото поле също се записват към всяка точка от маршрута. Тази информация се взима предвид по време на генерирането на видеото, позволявайки Ви да направите действително добра анимация. В двете нива с високо качество можете да зададете и различен час от денонощието за различните точки, даже и без да местите камерата. Ако зададеният час в първата точка е сутрин, а в следващата е в края на деня, Вие ще получите анимация, на която ще видите кои части от стаята и по кое време ще бъдат огрявани директно от слънцето.
• | Прозорецът Създаване на филми не е модален. Това означава, че когато е отворен, той не блокира работата Ви в основния прозорец на програмата, така че Вие можете да правите промени в плана или в гледната точка.
• | Ако направите промени в плана по време на генерирането на видео, те няма да бъдат отразени в получения филм.