Sweet Home 3D Súgó > Háttérkép és bútorok importálása

|  |  | Bútorok importálása

Egy meglevő háromdimenziós modell importálása az alábbi módokon lehetséges. Válassza a Bútor > Bútor importálása menüpontot, vagy egyszerűen húzza és ejtse a 3D modell fájlt a Sweet Home 3D ablakába. Ezen műveletek elindítanak egy varázslót, amelyek segítenek kiválasztani a 3D modellfájlt ha szükséges, és néhány lépésben meghatározhatók a bútor tulajdonságai.

1. | A Bútor > Bútor importálása menüpont kiválasztása után, ha elindult a varázsló, kattintson a Válasszon modellt gombra, és keressen OBJ, DAE, 3DS, LWS formátumú fájlokat, vagy olyan ZIP fájlt, ami ilyen fájlokat tartalmaz. Ha a modell betöltődött, kattintson a Tovább gombra..
2. | Ellenőrizze, hogy helyes-e a modell tájolása. Ha nem, forgassa addig a nyilakkal, amíg az elölnézeti kép helyén a bútordarab eleje nem található. Ha a modell leképezése helytelennek tűnik, az első és hátsó oldaluk fel van cserélve. Ebben az esetben jelölje be az Elő- és hátoldal invertálása jelölőnégyzetet, majd kattintson a Tovább gombra..
3. | Szükség szerint változtassa meg a nevet, méretet, emelést, az importált modell színét, illetve hogy a bútor mozgatható-e, esetleg nyílászáró vagy lépcső. Ha beimportált egy bútort a bútorlistába vagy az alaprajzra, jelölje be a Hozzáadás a katalógushoz jelölőnégyzetet, ha a bútorkatalógusba is importálni kívánja. Törölje a jelölést az Arányok megtartása jelölőnégyzetből, ha a 3D modell szélességét, magasságát vagy mélységét meg szeretné változtatni a többi mérettől függetlenül. Kattintson a Szín törlése gombra, ha mégis szeretné megtartani a modell eredeti színét, miután már megváltoztatta azt. Majd kattintson a Tovább gombra.
4. | Forgassa a 3D modellt az egérrel az önnek legjobban megfelelő irányba. Az így látható kép fog megjelenni ikonként a bútorkatalógusban, bútorlistában, és az alaprajzon. Végül kattintson a Befejezés gombra.

Amint az importáló varázsló bezárul, az importált modell megjelenik a bútorkatalógusban és/vagy az alaprajzon és a bútorlistában, a választott opcióknak megfeleően. A bútor tulajdonságai ugyanúgy szerkeszthetőek az otthon alaprajzán mint az összes többi, az alapértelmezett katalógusból választott bútoré. Az importált bútorok nevei dőlt betűvel jelennek meg a katalógusban. Az importált modell tulajdonságainak szerkesztéséhez kattintson duplán a modellre, vagy jelölje ki a modellt és válassza a Bútor > Módosítás menüpontot.

• | Előfordulhat, hogy a "húzd és ejtsd" módszerrel való importálás nem működik Linuxon.
• | Ha egy 3D modellt 1 fokonként szeretne forgatni az alapértelmezett 90 helyett, tartsa nyomva a Shift gombot, miközben az elforgató nyilakra kattint az importálás 2. lépésében.
• | A Kategória lenyílóablakban található szöveg tetszés szerint megváltoztatható, így akár új bútorkategóriákat is létrehozhat.
• | Ha a Mágnesesség aktív, csak ajtók vagy ablakok helyezhetők el egérrel a falon és csak e típusú bútorok vágnak automatikusan lyukat a falba. Ezért ne felejtse el bejelölni az Ajtó vagy ablak jelölőnégyzetet ha azt szeretné, hogy az importált elem eképp viselkedjen.
• | Csak lépcsők vágnak lyukat a mennyezetbe, illetve a fölötte levő szint padlójába, ennélfogva ne felejtse el az elem importálásakor bejelölni a Lépcső jelölőnégyzetet, ha azt szeretné, hogy az importált bútor eképp viselkedjen.
• | Hogy a modellt a bútorkatalógusba vagy az otthonba importálja, az attól függ, hogy a katalógus volt-e az aktív panel amikor elindította a Bútor > Bútor importálása menüt. Ha a bútorlista, az alaprajz vagy a 3D nézet volt aktív a menü kiválasztásakor, az importált modell csak akkor fog megjelenni a katalógusban, ha bejelöli a Hozzáadás a katalógushoz jelölőnégyzetet is az import varázsló harmadik lapján.
• | A megjelenített mértékegység alapvetően a területi beállításoktól függ. Váltani centiméterbe, méterbe, milliméterbe vagy hüvelykbe a Beállítások menüpontban lehet.
• | A bútorkatalóguson végzett műveletek (import, módosítások, törlés) nem vonhatók vissza.
• | Az importált bútorok tulajdonságai automatikusan tárolódnak a bellállítások közt. A modell és az ikonfájlok a Sweet Home 3D könyvtáraiban tárolódnak.
• | A Bútor> Bútortár importálása... menüpont segítségével bútortárakat és előre beállított, SH3F fájlba mentett, a Sweet Home 3D oldalon elérhető bútorokat is importálhat.