Sweet Home 3D Помощ - Начало > Създаване на планове и стени, мебелировка

|  |  | Създаване на стени

За да начертаете стените, трябва да изберете менюто План > Създай стени или да цъкнете върху бутона Създаване на стени от лентата с инструменти. Инструмент Създаване на стени Цъкнете в плана в началната точка на новата стена, след което цъкнете единично или двойно в точката край на стената. Докато не цъкнете двойно или натиснете клавиша Escape, всяко единично цъкване автоматично ще поставя точка-край на текущата стена и точка-начало на следваща стена. Докато чертаете поредица от свързани стени, текущата точка ще е свързана с точката, в която сте цъкнали последно и така, докато цъкнете двойно. Ако сте натиснали и задържали клавиша ctrl (или alt за Mac OS X) по време на цъкването в крайна точка на стена, ще бъде създадена овална стена, като радиусът и ще бъде определен от следващото цъкване. Точката, в която цъквате ще е в средата на дебелината на стената. Височината и дебелината на новосъздаваните стени можете да зададете от менюто Предпочитания. Ако вече сте създали стая, можете да създадете стените около нея като цъкнете двойно някъде в стаята. Стените ще се изобразят едновременно в плана и в 3D изгледа. За да излезете от режима Създаване на стени, изберете менюто План > Маркиране или цъкнете върху инструмента Маркиране от лентата с инструменти. Инструмент Маркиране

• | Ако имате сканирано изображение на плана на Вашия дом на разположение, можете да го импортирате като фоново изображение на плана в Sweet Home 3D. Тази функция ускорява начeртаването на стените.
• | За да създавате стените по-лесно, ползвайте появяващите се подсказки (tooltips) и линиите за подравняване. Ако натиснете клавиша enter, когато планът е на фокус, ще можете да редактирате стойностите в подсказката и да въведете от клавиатурата дължина, ъгъл и дебелина за текущата стена (ако все още не сте задали първата точка от стената, в подсказката ще виждате координатите на тази точка). Ползвайте клавишите стрелки нагоре и надолу или клавиша tab за да редактирате другата стойност или натиснете отново enter за да потвърдите стойността. Ако искате отново да ползвате мишката, просто я мръднете в полето на плана.
• | За да Ви помогнем в чертането на успоредни стени, ъгълът между тях по подразбиране е кратен на 15°. Вие можете да отмените този магнетизъм чрез задържане на клавиша Alt докато чертаете, или като забраните магнетизма в менюто Предпочитания.
• | Височината на стените по подразбиране в момента на създаването на плана се определя от стойността на Височина на новите стени в менюто Предпочитания, а дебелината на новите стени по подразбиране - от стойността на Дебелина на новите стени в същото меню.
• | След като вече сте създали стена, можете да промените нейното разположение, дължина, дебелина, височина, нейните цвят и шарки и блясък.
• | Мярката на размерите, изписани в подсказките, линиите в ляво и горе от плана (rulers) и мрежата на плана е тази, която се ползва във Вашата страна. Вие можете да я промените на Инчове, Метри, Сантиметри или Милиметри от менюто Предпочитания.
• | Изберете План > Уголеми или План > Смали за да уголемите или смалите плана, или въртете колелцето на мишката с натиснат и задържан клавиш Ctrl (или cmd под Mac OS X).
• | Ползвайте Изглед отгоре докато чертаете новите стени. Така 3D изгледът ще Ви бъде по-полезен.
• | Докато сте в режим Създаване на стени, някои инструменти и менюта са недостъпни. Можете да излезете от този режим като изберете от менюто План > Маркиране, или цъкнете върху Маркиране на обекти в плана от лентата с инструменти.