Sweet Home 3D Súgó > Beállítások, falak, bútorok és a 3D nézet módosítása

|  |  | 3D nézet módosítása

Válassza a 3D nézet > Légi nézet vagy a 3D nézet > Virtuális látogatás menüpontot a 3D nézet két nézőpontja közti váltáshoz.
Légi nézet | Virtuális látogatás
Ha a Légi nézetet választotta a 3D nézet egy felülnézeti képet fog adni otthonáról. Ebben a módban ha a bal egérgomb nyomása mellett balra vagy jobbra mozgatja az egeret, az otthon a központban levő függőleges tengely körül fog forogni. ; az egér előre-hátra mozgatása a vízszintes tengely mentén forgatja el az otthont ; az egérgörgő mozgatása pedig kicsinyítést/nagyítást eredményez. Ha a Virtuális látogatást választja, a 3D nézet egy látogató szemszögéből mutatja otthonát. Ebben a módban a bal egérgomb lenyomása mellett az egér balra-jobbra mozgatása a látogató testének balra vagy jobbra fordulását fogja eredményezni ; ha lenyomja az egérgombot és közben az egeret előre vagy hátra motzgatja, a látogató fel vagy le fogja mozgatni a fejét. ; az egérgörgő használatával lehet előre vagy hátra mozgatni a látogatót. Mindkét módban a billentyűzeten található bal/jobb kurzornyilak lenyomása az egér oldalirányú mozgásával egyenértékű hatással bír; a Page Up és Page Down billentyűk az egér előre-hátra mozgatásával egyenértékűek ; a fel/le billenytűk pedig az egérgörgőével.
| A Beállítások menüben megjelenítheti vagy elrejtheti a 3D nézet bal felső sarkában található navigációs nyilakat. A fel, le, bal, jobb nyilak hatása ugyanaz, mint a billentyűzeten a kurzornyilaké, a középen található két fel-le nyíl hatása pedig a page Up és Page Down gombokéval egyezik meg.
Ha a Virtuális látogatást választja, a látogató felülnézeti képe az Alaprajz nézetben is meg fog jelenni. Helyzete és szöge egyszerre változnak a 3D és az Alaprajz nézetekben a látogató mozgásakor. A látogató körül 4 mutató van.

1. | A fej szög indikátor melletti vállra kattintva lehet a fejét fel-le mozgatni.
2. | A látómező indikátor mutatja azt a szöget amit a 3D nézetben emberünk belát.
3. | A test szög indikátor melletti vállra kattintva lehet a látogatót balra vagy jobbra elforgatni.
4. | A szemmagasság indikátor segítségével mozgathatja a látogató nézőpontját felfelé vagy lefelé.

Amikor az egérmutató a látogató egyik vállán van, megváltozik, és ekkor lehet módosítani a fej vagy test szögét, illetve a szemmagasságot. Amíg az egérgombot nyomva tartja, egy súgóbuborékban olvasható lesz a módosított szög értéke. A látogató helyzetét is módosítani tudja az Alaprajz nézetben: egérrel megfogva és arrébhúzva őt, vagy csak kijelölve, és a billentyűzet nyilai segítségével mozgatva. A látogató - az előbbiekben leírt helyzete, irány- és látószöge pontosan beállítáható a virtuális látogató beállítására szolgáló panelen, amely megjeleníthető, ha duplán kattint a látogatóra az Alaprajz nézeten vagy a 3D nézet > Virtuális látogató... menü kiválasztásával. Ezen a panelen van lehetőség a látogató látószögének beállítására, továbbá arra, hogy a szemmagasság alkalmazkodjon az aktuális szinthez az épületben, eképpen lehetővé téve hogy a látogató mozoghasson a szintek közt. Végül, a 3D nézet > Módosítás... menüpont megjeleníti a 3D nézet panelt, ahol beállíthatja a talaj és az égbolt színét vagy textúráját, a világosságot és a falak átlátszóságát.

• | Használja a Shift billentyűt, az egérmozgás és az egérgörgő hatásiának lassítására, a 3D nézetben.
• | A W, S, A, D billentyűk a fel, le, balra, jobbra billentyűkkel egyenértékűek a 3D nézetben.
• | A 3D nézetben történő mozgások nem visszavonhatóak, de a konkrét helyzet a 3D nézetben elmenthető a Fájl > Mentés vagy Fájl > Mentés másként... segítségével.
• | A billentyűzet nyilai más-más hatással vannak a virtuális látogatóra, attól függően hogy az Alaprajz- vagy a 3D nézetben vagyunk-e. Az Alaprajz nézetben ugyanis ezek ugyanúgy mozgatják a látogatót, akár az egyéb kijelölt elemeket.
• | Ha az egeret a bal gombja és az Alt billentyű lenyomása mellett előre-hátra mozgatjuk, ugyanazt a hatást érjük el, mint a görgő használatával.
• | Előfordulhat, hogy a látogató egy fal belsejébe, vagy az otthontól túl messzire kerül. Ha nem tudja merre van éppen, csak használja az egérgörgőt a 3D nézetben, ez automatikusan kijelöli és megmutatja a látogatót.
• | Légi nézet módban a megfigyelő automatikusan az otthon középpontjába kerül és a középpont automatikusan újrakalkulálódik minden esetben ahogy az objektumokat mozgatja vagy átméretezi. Ez biztosítja hogy mindig a teljes otthont lássa és mindig tudja, hol van a megfigyelő a 3D nézetben. Amennyiben olyan megfigyelőpontot szeretne, amely nem függ ettől a módtól, válassza a Légi nézet középpontja a kijelölés opciót a Beállítások panelen, hogy a 3D nézet középpontja a 2D-s alaprajzon éppen kijelölt objektum legyen, vagy használja a Virtuális látogató lehetőséget ahol tetszőleges megfigyelőpontot választhat. Amennyiben szeretné látni a falak által takart helyiségeket is, beállíthatja a falak átlátszóságát a 3D nézet beállítás párbeszédablakában.
• | A Szemmagasság igazítása a kiválasztott szinthez opció alapértelmezetten aktív, és csak akkor alkalmazható, ha a szerkesztett otthonnak egynél több szintje van. Deaktiválja a jelölőnégyzettel, ha a kiválasztott szinttől függetlenül ugyanazt a szemmagasságot szeretné, például külső nézőpont használatakor.
• | Ha szeretné egyszerre az összes szintet látni a 3D nézetben a kijelölt szinttől függetlenül, válassza a 3D nézet > Minden szint megjelenítése menüpontot. Ha ismét csak a kijelölt szintet szeretné látni, válassza a 3D nézet > Kijelölt szint megjelenítése menüpontot.