Βοήθεια Sweet Home 3D > Δημιουργία οικιών, τοίχων και επίπλων

|  |  | Δημιουργία οικίας

Για να δημιουργήσετε μια οικία, χρησιμοποιήστε απλά την προεπιλεγμένη οικία που δημιουργείται κατά την εκκίνηση του Sweet Home 3D ή επιλέξτε Αρχείο > Νέο. Αφού δημιουργηθεί η οικία, μπορείτε να σχεδιάσετε τους τοίχους της, να προσθέσετε πόρτες, παράθυρα και έπιπλα σε αυτήν, να προσδιορίσετε τα δωμάτιά της από τους σχεδιασμένους τοίχους, να σχεδιάσετε ορισμένες διαστάσεις και να προσθέσετε κείμενα στο σχέδιο. Καθώς η προβολή 3D συγχρονίζεται πάντοτε με τις τροποποιήσεις που πραγματοποιούνται στο σχέδιο της οικίας, μη διστάσετε να πλοηγηθείτε στην προβολή 3D της οικίας ανά πάσα στιγμή προκειμένου να τη δείτε από την καλύτερη δυνατή οπτική γωνία. Μπορείτε να επεξεργαστείτε ταυτόχρονα όσες οικίες επιθυμείτε, αλλα πρέπει να γνωρίζετε ότι η διαθέσιμη μνήμη μπορεί να περιορίσει αυτή τη δυνατότητα.

• | Το προεπιλεγμένο ύψος των τοίχων σε νέα οικία καθορίζεται από την τιμή Ύψος τοίχων νέας οικίας στον πίνακα προτιμήσεις. Αφού δημιουργηθεί η οικία, κάθε τοίχος μπορεί να έχει διαφορετικό ύψος αν τον επεξεργαστείτε.
• | Το προεπιλεγμένο μέγεθος του δαπέδου νέας οικίας είναι 10 επί 10 μέτρα. Αν κάποιος τοίχος, έπιπλο ή δωμάτιο τοποθετηθεί εκτός της εν λόγω προεπιλεγμένης επιφάνειας, το σχέδιο μεγεθύνεται αυτόματα.
• | Όταν είναι επιλεγμένη η Θέαση από ψηλά, η προβολή 3D βρίσκεται πάντοτε τοποθετημένη στο κέντρο του συνόλου των τοίχων, δωματίων και επίπλων.