Sweet Home 3D Помощ - Начало > Създаване на планове, стени, мебелировка

|  |  | Поставяне на врати, прозорци и мебелировка

За да поставите врати, прозорци или мебелировка в плана, завлечете и пуснете от каталога в плана или в списъка с мебелировка желания обект. Можете да го направите и като маркирате обект в каталога и след това изберете Мебелировка > Добави в плана или цъкнете върху бутона Добави в плана от лентата с инструменти. Инструмент Добави в плана Когато обектът е пуснат в списъка с обекти или е добавен чрез инструмента Добави в плана, неговият горен ляв ъгъл ще бъде поставен в точката с координати (0, 0) в плана. Когато обектът е пуснат в плана, мястото и ориентацията му зависят от разположението на най-близките до него стени. Ако пуснатият обект е врата или прозорец, той автоматично ще бъде завъртян и оразмерен в зависимост от ориентацията и дебелината на стената, в която попада. Други видове обекти ще бъдат завъртяни така, че тяхната задна страна да попадне към най-близката стена. Когато обектът е пуснат в плана, неговият горен ляв ъгъл ще бъде поставен в точката, където сте пуснали бутона на мишката. Когато пуснете с мишката един обект върху стена и ако това е прозорец или врата, той автоматично ще бъде завъртян и преоразмерен в зависимост от посоката и дебелината на стената, а ако е обект от друг тип, ще бъде завъртян така, че гърба му да е обърнат към стената. Добавения в плана обект остава маркиран и едновременно с това се добавя в списъка с обекти, в плана и в 3D изгледа. По време на зареждането на 3D модела, в 3D изгледа той може да изглежда като бяла кутия.

• | Ако в каталога не намерите това, което искате да добавите в плана, можете да ползвате обекта Куб от каталога Разни и да му зададете нужните Ви размери, или да импортирате нужния Ви обект от някоя библиотека с мебелировка.
• | Обектите, категоризирани като врата или прозорец, карат Sweet Home 3D автоматично да направи подходящия отвор в стената, където са поставени. Подобно на тях, поставянето на стълбище, създава необходимия отвор в пода на горния етаж. Такива изчисления не се правят за другите типове обекти.
• | Ако поставите един обект върху друг, той ще бъде повдигнат така, че да бъде поставен върху по-рано поставения, когато маркиращият го правоъгълник застъпва по-рано поставения и повдигането му по подразбиране е нула (на нивото на пода). Ако страна на поставяния обект попадне до страна на друг, поставяният ще бъде ориентиран под същия ъгъл на завъртане и ще бъде поставен до съществуващия вече обект.
• | Завъртането, дълбочината и повдигането на поставения обект се изчисляват автоматично само когато в менюто Предпочитания свойството Магнетизъм е разрешено.
• | След като един обект е поставен в плана, Вие можете да промените неговото име, завъртане, разположение, размери, цвят и шарка. Можете също да го поставите в група с други обекти като ги маркирате и изберете от менюто Мебелировка > Постави ги в група.
• | Изберете План > Уголеми или План > Смали за да уголемите или смалите плана, или въртете колелцето на мишката с натиснат и задържан клавиш ctrl (или cmd под Mac OS X).
• | След добавянето на обект в плана, той автоматично остава маркиран.