Sweet Home 3D Súgó > Otthon, fal és bútor készítése

|  |  | Falak rajzolása

Falak rajzolásához az Alaprajz > Falak készítése menüpontot vagy a Falak rajzolása az alaprajzra eszközt használhatja. Falak rajzolása eszköz Kattintson az Alaprajzban a fal kívánt kezdőpontjának helyére, aztán kattintson duplán a végpontjához. Amíg nem történt meg ez a dupla-klikk, vagy nem nyomta le az Escape billentyűt, addig minden egyes újabb klikkelés kijelöli a fal végét, és egyben a következő fal kezdetét. Falszerkezet rajzolásakor az első fal kezdőpontja egy másik fal kezdő- vagy végpontjához csatlakoztatható, ha arra a pontra kattintva kezdi el rajzolni az új falakat, az utolsó fal végpontja pedig úgy csatlakoztatható egy meglevő fal kezdő vagy végpontjához, ha kettőt kattint azon a ponton. Ha nyomvatartja a Ctrl gombot (vagy az alt gombot Mac OS X-en) amikor a fal végpontját határozza meg, íves falat hozhat létre, melynek íve attól függ, hová kattint harmadjára. A kijelölt kezdő és végpontok a rajzolt falak elején és végén középre kerülnek. Az új falak vastagsága és magassága a Beállítások panelen változtatható meg. Ha már készített helyiséget, a falait egyszerűen elkészítheti, ha bárhol a szoba területén duplán kattint. A falak egyszerre rajzolódnak Alaprajz- és 3D nézetben. A rajzolás befejezéséhez válassza az Alaprajz > Kijelölés menüpontot, vagy a Kijelölés eszközt. Kijelölés eszköz

• | Amennyiben van egy beszkennelt képe az otthona tervéről, importálja azt be először, mint háttérkép. Ez az eszköz segíti a falak rajzolását.
• | A falak precíz megrajzolásáben segítségére lesz a fal hosszúságát jelző súgóbuborék és a segédvonalak. Ha az alaprajz panel aktív, az Enter billentyű lenyomására a súgóbuborékban látható adatok szerkeszthetővé válnak, és az aktuális fal hosszúságát irányát és vastagságát a billentyűzet segítségével is megadhatja (ha még nem kezdett bele fal rajzolásába, a buborék az új fal kezdőpontjának koordinátáit mutatják). A kurzornyilak és a tabulátorgomb használatával ugrálhat a változtatható értékek között, és az Enter gomb lenyomásával rögzítheti a bevitt adatokat. Ha ismét az egeret szeretné használni a falak rajzolásához, egyszerűen vigye az alaprajz fölé az egérmutatót.
• | Annak érdekében hogy a falak párhuzamosak legyenek, a falak szöge alapértelmezésben 15° többszöröse. Ezt a mágnesességet megtudja szakítani a Alt billentyű lenyomásával, rajzolás közben, vagy a mágnesesség letiltásásval a Beállítások ablakban.
• | A falak aléprtelmezett magassága az otthonkészítés során a Beállításokban található az Új otthon alapértelmezett falmagasság-ban megadott érték, és az alapértelmezett falvastagság ugyanebben az ablakban az Új falak vastagsága érték.
• | Ha egy fal elkészült, megváltoztathatja annak helyét, hosszát, vastagságát, méretét, színeit, és mintázatát.
• | A hossz az ön országában alkalmazott mértékegység használatával van jelölve. Váltani centiméterbe, méterbe, milliméterbe vagy hüvelykbe a Beállítások menüpontban lehet.
• | Használja az Alaprajz > Nagyítás vagy Alaprajz > Kicsinyítés menüpontokat az Alaprajz méretarányának megváltoztatásához.
• | Az alapértelmezett Légi nézet használata rajzolás közben hasznos nézőpontot ad a 3D nézet ablakban.
• | Amíg a Falak rajzolása eszköz aktív, több eszköz és menü inaktív lesz. Ha ezeket az eszközöket szeretné használni, válassza a Kijelölés eszközt.