Sweet Home 3D Помощ - Начало > Промяна на предпочитанията, стените, мебелировката и 3D изгледа

|  |  | Редактиране на оразмеряванията

Вие можете да променяте мястото и дължината на оразмерителните линии с помощта на мишката. За да направите това, първо маркирайте оразмерителната линия като цъкнете с левия бутон на мишката върху линията в плана. За да маркирате повече оразмерителни линии (важи и за другите обекти) в плана, начертайте маркиращ правоъгълник, който да ги обгражда, или цъкайте върху тях, като в същото време държите натиснат клавиша shift. За да преместите оразмерителните линии, поставете показалеца на мишката върху една от маркираните оразмерителни линии, след което я завлечете и пуснете на новото место или ползвайте клавишите стрелки от клавиатурата. Докато е маркирана една оразмерителна линия, Вие можете да: местите началната и крайната и точки, чрез индикаторите, които се появяват в краищата на маркираната оразмерителна линия, променяте дължината на спомагателните линийки, чрез техния индикатор, появяващ се в средата на маркираната оразмерителна линия.

1. | Индикаторът в началната точка показва мястото и спомагателната линия, която да завлечете и пуснете, за да преместите началната точка на оразмерителната линия.
2. | Индикаторът на спомагателните линийки показва мястото, което да завлечете и пуснете, за да промените дължината на спомагателните линийки.
3. | Индикаторът в крайната точка показва мястото и спомагателната линия, която да завлечете и пуснете, за да преместите крайната точка на оразмерителната линия.

Когато е върху някой от тези индикатори, показалецът на мишката се променя за да Ви покаже, че ако натиснете левия бутон на мишката в тази точка и я движите, ще промените съответния елемент на оразмерителната линия. Докато влачите с мишката, размерът и дължината на променяната линия в плана се обновяват едновременно.

• | Когато е маркирана една оразмерителна линия, можете да я местите цялата с влачене и пускане с мишката, като я "хванете" за място, различно от споменатите по-горе индикатори.
• | Изберете от менюто План > Промени стила на текста за да промените големината или шрифта на текста към оразмерителните линии.
• | Можете да ползвате менюто План > Промени стила на текста за да промените големината или стила на текста, изобразяващ дължината на маркираната оразмерителна линия.
• | За да Ви помогнем в чертането на успоредни оразмерителни линии, ъгълът между тях по подразбиране е кратен на 15°. Вие можете да отмените този магнетизъм чрез задържане на клавиша Alt докато променяте с мишката оразмерителна линия, или като забраните магнетизма в менюто Предпочитания.
• | Ако в маркираните в плана обекти се включват стени, стаи, мебелировка, оразмерителни линии и текстове, всички тези обекти ще се местят с влачене и пускане или с клавишите стрелки от клавиатурата. Ако натиснете и задържите клавиша Ctrl (или alt за ползващите Mac OS X) докато влачите тези обекти, те ще бъдат копирани.
• | Мярката на дължината, изписана с цифри по подразбиране е тази, която се ползва във Вашата страна. Вие можете да я промените на Инчове, Метри, Сантиметри или Милиметри от менюто Предпочитания.