Sweet Home 3D Súgó

|  |  | Sweet Home 3D felhasználói felület

Minden Sweet Home 3D ablak - melyben egy otthon belső felépítését szerkeszthetjük - az alant leírt négy, átméretezhető panelból áll:

1. | Bútorkatalógus A katalógus kategóriákra osztva tartalmazza az összes, az otthon építéséhez felhasználható bútort. Egy kategória tartalma megtekinthető a kategórianév előtt található háromszögre kattintással, vagy ha duplán kattint a kategória nevére.
2. | Bútorlista Ez a lista tartalmazza az összes, az otthon építéséhez felhasznált bútort. A listában megjeleníthető a név, méret, és egyéb tulajdonságok. Az adatok sorba rendezhetők az oszlop nevére kattintással, vagy a Bútor > rendezés menüpontjában; a megjeleníteni kívánt oszlopok a Bútor > oszlop megjelenítése menüpontban válaszhatók ki.
3. | Alaprajz Ez a panel felülnézetből mutatja az otthont. Itt lehet falakat rajzolni, helyiségeket meghatározni, valamint a bútorokat elhelyezni az egér és a kurzornyilak segítségével. Ha egy otthon többszintes, minden szint neve megtalálható az alaprajz tetején található füleken.
4. | 3D nézet Ezen a panelen az otthon háromdimenziós képe látható. Az otthon megtekinthető akár felülnézetből, vagy akár egy virtuális látogató szemszögéből is.

A panelek bármelyike aktiválható. Az akív panel az azt körülvevő színes négyszeögről ismerhető fel. A Sweet Home 3D menüinek alkalmazhatósága attól is függhet, éppen melyik az aktív panel.Az egyes panelek között a Shift és Tab billentyűk együttes lenyomásával lehet váltani, illetőleg a kívánt panelre kattintással az aktívvá válik. A panelek fölött található eszközsor tetszés szerint kihúzható az ablakon kívülre, vagy akár a panelek fölé is húzható az egérrel. A 3D nézet külön kiemelhető az ablakból a 3D nézet > megjelenítés külön ablakban menüpont választásával. A Beállítások és egyéb menüpontok segítségével sokféle lehetőség adódik a Sweet Home 3D ablakainak testreszabására. Ahogy a lenti képen is látszik, melyen a fenti otthon látható, a nyelv és az alapértelmetett mértékegység megváltoztatható, a bútorkatalógus megjeleníthető kereshető listaként, a bútorlista oszlopai változtathatók, az alaprajzon elhelyezett objektumok többféleképpen megjeleníthetők, a 3D nézet navigációs nyilai elrejthetők...